Vitamiinimittaukset - Eiran lääkäriasema ja sairaala
Etusivu / Palvelut / Laboratorio / Vitamiinimittaukset
Tule tarkistamaan saatko riittävästi D- ja B12-vitamiineja. Vitamiinitasojen mittaukseen voi tulla ilman lääkärin lähetettä ja ilman ajanvarausta laboratoriomme aukioloaikoina.
D-vitamiinin tärkein tehtävä on lisätä kalsiumin ja fosforin imeytymistä suolistosta.
Pimeänä vuodenaikana pelkkä ruokavalio ei välttämättä takaa riittävää D-vitamiinin saantia. Suomalaisissa tutkimuksissa on osoitettu, että D-vitamiinin puutos on yleisempää naisilla kuin miehillä. Suurin D-vitamiinin puutoksen riski onkin ylipainoisilla työikäisillä naisilla, joiden fyysinen aktiivisuus on vähäistä ja jotka eivät käytä D-vitamiinia lisääviä ravintolisiä. D-vitamiinin puutoksen riski on suuri myös vanhuksilla, sillä ihon D-vitamiinin tuotanto heikkenee, ulkoilun määrä vähenee ja vaatetus voi kesälläkin olla peittävää.
D-vitamiinia saa rasvaisista kaloista sekä maitotuotteista ja levitteistä, joihin on lisätty D-vitamiinia.
Tule tarkistamaan saatko riittävästi D-vitamiinia. D-vitamiinitason mittaukseen voi tulla ilman lääkärin lähetettä ja ilman ajanvarausta.
Ikääntyessä B12-vitamiinin imeytyminen ravinnosta heikentyy ja siksi B12-vitamiinin puute on tavallista yli 60-vuotiailla. B12-vitamiini on tärkeä, sillä puutostila saattaa aiheuttaa anemiaa, kipuja, muistihäiriöitä ja masennusta.
Puutos kehittyy hitaasti kuukausien ja vuosien kuluessa. Syynä on usein imeytymishäiriö ja yksipuolinen ravinto. B12-vitamiinin puutteen syntymistä ehkäistään monipuolisella ravinnolla ja tarvittaessa vitamiinivalmisteilla.
D-vitamiinin-
mittaus nyt
Tule tarkistamaan vitamiinitasosi